उस्ताद अल्ला रक्खा
उस्ताद अल्ला रक्खा कुरैशी (२९ अप्रैल १९१९ - ३ फरवरी २०००), अल्ला रक्खा के नाम से लोकप्रिय, एक भारतीय तबला वादक थे, वे हिंदुस्तानी शास्त्रीय संगीत में विशिष्ट स्थान रखते थे। वह सितार वादक रवि शंकर के लगातार संगतकार थे। उनके पुत्र जाकिर हुसैन एक प्रख्यात तबला वादक हैं।
ज्योति हेगड़े
ज्योति हेगड़े रुद्र वीणा और खंडारबानी घराने की सितार कलाकार हैं। उन्होंने 12 साल की उम्र से संगीत सीखा है और धारवाड़ के कर्नाटक विश्वविद्यालय से संगीत में परास्नातक किया है। विदुषी ज्योति हेगड़े दुनिया में रुद्र वीणा की पहली और एकमात्र महिला वादक हैं।  वह ऑल इंडिया रेडियो के साथ रूद्र वीणा और सितार की ग्रेड-ए कलाकार हैं और नियमित रूप से संगीत कार्यक्रमों के लिए जाती हैं। ज्योति हेगड़े का जन्म और पालन-पोषण सिरसी में हुआ। जो कर्नाटक के उत्तर कन्नड़ जिले का सबसे बड़ा शहर है। जब वह 12 साल की थी तभी से उन्होंने संगीत सीखना शुरू कर दिया था। 16 साल की उम्र में, उन्होंने अपने पहले शिक्षक स्वर्गीय पंडित बिंदू माधव पाठक के मार्गदर्शन में रुद्र वीणा सीखना शुरू किया। उनकी शादी जी.एस. हेगड़े से हुई और उनका एक बेटा है।